ไทยพบผู้ติดเชื้อ “โควิด” เพิ่ม 20 ราย มาจาก 10 ประเทศ ดันยอดป่วยสะสม 4,281 คน
ไทยพบผู้ติดเชื้อ “โควิด” เพิ่ม 20 ราย มาจาก 10 ประเทศ ดันยอดป่วยสะสม 4,281 คน 
ไทยพบผู้ติดเชื้อ “โควิด” เพิ่ม 20 ราย มาจาก 10 ประเทศ ดันยอดป่วยสะสม 4,281 คน
17 ธ.ค. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (17 ธ.ค.63) ระบุพบผู้ป่วยยืนยันติดเชื้อรายใหม่เพิ่ม 20 ราย ทั้งหมดเป็นผู้เดินทางมาจากต่างประเทศและเข้าสถานกักกันที่รัฐจัดให้ (State Quarantine) ประกอบด้วย อินเดีย 6 ราย , สหราชอาณาจักร 3 ราย , สหรัฐอาหรับเอมิเรตส์ 1 ราย , สหรัฐอเมริกา 1 ราย , สวีเดน 2 ราย , ฝรั่งเศส 1 ราย , เยอรมนี 1 ราย , ปากีสถาน 1 ราย , สวิตเซอร์แลนด์ 3 ราย และคูเวต 1 ราย
ทั้งนี้ ทำให้จำนวนผู้ป่วยยืนยันสะสม ล่าสุดเพิ่มขึ้นเป็น 4,281 ราย เป็นผู้ป่วยที่ติดเชื้อภายในประเทศ 2,463 ราย ผู้ป่วยที่เดินทางมาจากต่างประเทศ 1,818 ราย อยู่ในสถานกักกันที่รัฐจัดให้ 1,287 ราย มีผู้ป่วยที่รักษาหายเพิ่ม 12 ราย รักษาหายแล้วรวมเป็น 3,989 ราย ยังมีผู้ป่วยรักษาตัวอยู่ในโรงพยาบาล 232 ราย ยอดผู้เสียชีวิตสะสมคงที่ 60 ราย
